text: नई दिल्ली । दिल्ली के मुख्य सचिव अंशु प्रकाश ने आरोप लगाया है कि आम आदमी पार्टी के दो विधायकों ने मुख्यमंत्री अरविंद केजरीवाल के सामने उनके साथ बदसलूकी की। उन्होंने इस संबंध में अपनी शिकायत दिल्ली के उपराज्यपाल अनिल बैजल से की है। आईएएस ऐसोसिएशन प्रकाश के साथ अभद्र व्यवहार की निंदा करते हुए हड़ताल पर चली गयी है। ऐसोसिएशन की मांग है कि आरोपी विधायकों की गिरफ्तारी की जानी चाहिए हालांकि दिल्ली के मुख्यमंत्री कार्यालय का कहना है कि अभद्र व्यवहार विधायकों ने नहीं बल्कि मुख्य सचिव ने किया था।